laion/Wikipedia-Exotic huggingface dataset:
শোভা রানী ত্রিপুরা

শোভা রানী ত্রিপুরা হলেন একজন বাংলাদেশি শিক্ষক ও লেখক যিনি ২০১৭ সালে বেগম রোকেয়া পদক লাভ করেছিলেন। শোভা রানী ত্রিপুরা ১৯৫৯ সালের ২ ফেব্রুয়ারি রাঙামাটিতে জন্মগ্রহণ করেন। তিনি পাহাড়ে বসবাসকারী জাতিগোষ্ঠীদের নিয়ে অনেক বই রচনার পাশাপাশি ছোটগল্প, উপন্যাস ও নাটক রচনা করেছেন। তিনি মহলছড়ি চৌঙরাছড়ি সরকারি প্রাথমিক বিদ্যালয়ের প্রধান শিক্ষক হিসেবেও দায়িত্ব পালন করেছেন। শোভা রানী ত্রিপুরা ১৯৮৪ সালে মংছেন চীং মংছিনের সাথে বিবাহবন্ধনে আবদ্ধ হয়েছিলেন। মংছেন চীং মংছিন ২০১৬ সালে একুশে পদক লাভ করেছিলেন। তাদের সংসারে দুইটি কন্যা সন্তানের জন্ম হয়েছিল। শোভা রানী ত্রিপুরা ২০১৭ সালে বেগম রোকেয়া পদক লাভ করেছিলেন। "Five receive Rokeya Padak"। Dhaka Tribune। ৯ ডিসেম্বর ২০১৭। সংগ্রহের তারিখ ৮ সেপ্টেম্বর ২০১৯।  "একুশে পদকপ্রাপ্ত সাহিত্যিক মংছেনচিং আর নেই"। বিডিনিউজ২৪.কম। ৭ সেপ্টেম্বর ২০১৯। ২৩ মে ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৯।  "PM hands Ekushey Padak 2016"। The Daily Star। ২০ ফেব্রুয়ারি ২০১৬। সংগ্রহের তারিখ ৭ সেপ্টেম্বর ২০১৯।  "একুশে পদকপ্রাপ্ত লেখক মংছেনচীং মংছিন আর নেই"। ডিবিসি নিউজ। ৭ সেপ্টেম্বর ২০১৯। ১৩ মে ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৯।  "Five get Rokeya Padak"। The Financial Express। ৯ ডিসেম্বর ২০১৭। সংগ্রহের তারিখ ৯ সেপ্টেম্বর ২০১৯।
২০১৭–১৮ পাকিস্তান মহিলা ক্রিকেট দলের শ্রীলঙ্কা সফর

পাকিস্তান জাতীয় মহিলা ক্রিকেট দল মার্চ ২০১৮ এ শ্রীলঙ্কা জাতীয় মহিলা ক্রিকেট দলের সাথে খেলতে শ্রীলঙ্কা সফর করে। সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) এবং তিনটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। মহিলা ওডিআই খেলাগুলো ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। সিরিজটি শুরুর পূর্বে পাকিস্তান ক্রিকেট বোর্ড (পিসিবি) লাহোরে ট্রেনিং ক্যাম্পের জন্য ২১ সদস্যের একটি দল নির্বাচন করে। পাকিস্তান মহিলা দল ওডিআই সিরিজটি ৩-০তে এবং টি২০আই সিরিজটি ২-১ এ জয় লাভ করে। শ্রীলঙ্কা মহিলা দল টসে জিতে ফিল্ডিংয়ের সিদ্ধান্ত নেয়। কাবিশা দিলারী (শ্রীলঙ্কা), মুনীবা আলী ও নাতালিয়া পারভেজ (পাকিস্তান) সব তার ডব্লিউওডিআই ওডিআই অভিষেক হয়। জাভেরীয়া খান (পাকিস্তান) মহিলাদের একদিনের আন্তর্জাতিকে তার দ্বিতীয় সেঞ্চুরী লাভ করে। পয়েন্ট: পাকিস্তান মহিলা ২, শ্রীলঙ্কা মহিলা ০ পাকিস্তান মহিলা দল টসে জিতে ব্যাটিংয়ের সিদ্ধান্ত নেয়। পয়েন্ট: পাকিস্তান মহিলা ২, শ্রীলঙ্কা মহিলা ০. পাকিস্তান মহিলা দল টসে জিতে ব্যাটিংয়ের সিদ্ধান্ত নেয়। পয়েন্ট: পাকিস্তান মহিলা ২, শ্রীলঙ্কা মহিলা ০ পাকিস্তান মহিলা দল টসে জিতে ফিল্ডিংয়ের সিদ্ধান্ত নেয়। ইমাল্কা মেন্ডিস (শ্রীলঙ্কা), ফারিহা মেহমুদ ও গুলাম ফাতিমা (পাকিস্তান) সব তার ডব্লিউটি২০আই ওডিআই অভিষেক হয়। জাভেরীয়া খান মহিলাদের টুয়েন্টি২০ আন্তর্জাতিক দ্রুততম হাফ-সেঞ্চুরী সংগ্রহ করেন (৩১ বল) পাকিস্তান মহিলা দল টসে জিতে ব্যাটিংয়ের সিদ্ধান্ত নেয়। স্বাগতিক হিসাবে মহিলাদের টুয়েন্টি২০ আন্তর্জাতিকে পাকিস্তানের বিপরীতে শ্রীলঙ্কা মহিলা দলের প্রথম জয়, এবং এটা বল বাকী হিসাবে তাদের সবচেয়ে বড় বিজয় (৩৪) শ্রীলঙ্কা মহিলা দল টসে জিতে ফিল্ডিংয়ের সিদ্ধান্ত নেয়। "Sri Lanka women to host Pakistan in March for ODIs, T20Is"। ESPN Cricinfo। সংগ্রহের তারিখ ২৬ ফেব্রুয়ারি ২০১৮।  "Tour Itinerary: Pakistan's Womens Team tour to Sri Lanka 2018s"। Sri Lanka Cricket। ২৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৮।  "PCB names 21 women players for training camp"। Samaa TV। সংগ্রহের তারিখ ২৬ ফেব্রুয়ারি ২০১৮।  "Sana Mir, Nahida Khan lead Pakistan to series sweep"। International Cricket Council। সংগ্রহের তারিখ ২৪ মার্চ ২০১৮।  "Javeria Khan and bowlers lead Pakistan to series win"। International Cricket Council। সংগ্রহের তারিখ ৩১ মার্চ ২০১৮।  "SL pick teenager Dilhari for ODIs; Atapattu returns as captain"। ESPN Cricinfo। সংগ্রহের তারিখ ১৯ মার্চ ২০১৮।  "15-member Womens Team announced for Sri Lanka tour"। Pakistan Cricket Board। সংগ্রহের তারিখ ৫ মার্চ ২০১৮।  "Sri Lanka Women vs Pakistan Women, 1st T20I"। CricBuzz। সংগ্রহের তারিখ ২৭ মার্চ ২০১৮।  "Javeria Khan century gives Pakistan opening win"। International Cricket Council। সংগ্রহের তারিখ ২০ মার্চ ২০১৮।  "Javeria's record fifty helps Pakistan clinch thriller"। ESPN Cricinfo। সংগ্রহের তারিখ ২৮ মার্চ ২০১৮।  "Siriwardene leads rout of Pakistan in record SL win"। ESPN Cricinfo। সংগ্রহের তারিখ ৩০ মার্চ ২০১৮।  ইএসপিএন ক্রিকইনফোতে সিরিজ
গড়মূর সত্র

গড়মূর সত্র হল আসামের চারটি রাজসত্রের তৃতীয় সারির সত্র। স্থাপন কাল হিসেবে দ্বিতীয়। প্রতিষ্ঠাতা সত্রাধিকার শ্রী শ্রী জয়হরিদেব। প্রথমে গড়মূর সত্র দুটি ছিল। একটি বর গড়মূর এবং অন্যটি ছোট গড়মূর। দুইটি মাজুলীর সারজানের কাছে পাশাপাশি ছিল। পরে দুটিই সামিল হয়ে এক হয়। আহোম রাজা প্রতাপ সিংহের তৈরী সেবাতল গড়ের সামনে স্থাপন করার জন্য সত্রটির নাম হয় গড়মূর সত্র। বাকী তিনটি রাজসত্রের মতো এই সত্র আজ পর্যন্ত একবারও স্থান পরিবর্ত্তন করা হয়নি৷ আগে গড়মূর সত্রের অতুল ঐশ্বর্য্য সম্পত্তি ছিল। ১৮৩৬ সালে ডেভিড স্কটের ইস্তাহারে সম্মতি না দিয়ে ইংরাজ আনুগত্য স্বীকার না করাতে সত্রের ২৪০০০ পুরো লাখেরাজ ভুমির বৃত্তি পরিত্যাগ করে দেওয়া হয়। এই ঘটনা অধিকার শ্রী শ্রী রঘুদেবের সময়ে ঘটে। বর্তমান সত্রটি বিশেষত ইচ্ছাকৃত দানের ওপর চলছে। এখনো পর্যন্ত ১৪জন ব্যক্তি সত্রাধিকার পদে অধিষ্ঠিত হয়েছেন। ১) ৺ জয়হরি দেব ২) ৺ লক্ষ্মীনারায়ণ দেব ৩) ৺ জয়রাম দেব ৪) ৺ বলোরাম দেব ৫) ৺ হরিদেব (প্রথম) ৬) ৺ কৃষ্ণদেব ৬) ৺ বাসুদেব ৭) ৺ রঘুদেব ৮) ৺ হরিদেব (দ্বিতীয়) ৯) ৺ ভদ্রকৃষ্ণদেব ১০)৺ যোগচন্দ্রদেব ১১)৺ পীতাম্বর দেব ১২)৺ কৃষ্ণচন্দ্র দেব ১৪)শ্রী শ্রী হরিচন্দ্র দেব (বর্তমান সত্রাধিকার) সত্র চারি রাজসত্রের বুরঞ্জী - সম্পাদক : শিরীষ কুমার ভট্টাচার্য্য , প্রকাশক : দক্ষিণপাট সত্র শিষ্য সম্মিলন , প্রকাশ কাল : ১৯৯৭ সাল। পবিত্র অসম - সম্পাদক : ড°মহেশ্বর নেওগ , প্রকাশক : ড°প্রদীপ ভূঞা , প্রধান সম্পাদক অসম সাহিত্য সভার হয়ে , প্রথম প্রকাশ : ১৯৬০ সাল। প্রবন্ধ "আসামের সত্রানুষ্ঠান এবং রজাঘরীয়া পৃষ্ঠাপোষকতা" লিখক : ড°মাধব চন্দ্র গোস্বামী ,রংপুর তিনিশ বছর উদ্‌যাপন সমিতি , শিবসাগরে প্রকাশ করা স্মৃতিগ্রন্থ "বুরঞ্জীয়ে পরশা রংপুরত" প্রকাশিত , প্রকাশ কাল : ২০০০ সাল । যোরহাট জেলা উইকিমিডিয়া কমন্সে গড়মূর সত্র সংক্রান্ত মিডিয়া রয়েছে।
দক্ষিণপাট সত্র

দক্ষিণপাট সত্র হল আসামের চারটি রাজসত্রের মধ্যে দ্বিতীয় সারির সত্র। শিষ্যের সংখ্যা কটি রাজসত্রের মধ্যে অনেকটা বেশি। আহোম রাজা জয়ধ্বজ সিংহের সময় ১৫৮৪ শকাব্দে মাজুলিতে স্থাপন করা হয়। প্রথম সত্রাধিকার ছিলেন শ্রীশ্রী বনমালিদেব । এখনো পর্যন্ত পনের জন সত্রাধিকার পদে অধিষ্ঠিত হয়েছে । বর্তমান সত্রাধিকার হলেন শ্রী শ্রী রমানন্দ দেবগোস্বামী । বিভিন্ন কারণে এই সত্রটি কয়েকবার স্থানান্তর করা হয়েছে। মূল সত্রটি মাজুলীতে অবস্থিত । বর্তমানে এর একটি শাখাসত্র যোরহাট জেলার টীয়কর চটাইতে স্থাপন করা হয়েছে৷ সত্রের ইষ্টদেবতার মুর্ত্তি হল শ্রী শ্রী যাদবরাই মহাপ্রভু। টেমপ্লেট:কমন্স শ্রেণী সত্র নববৈষ্ণব ধর্ম শ্রীমন্ত শংকরদেব
মার্তণ্ড

হিন্দুধর্মে মার্তণ্ড হলেন একজন দেবতা৷ বেদে উল্লিখিত আটজন সৌরদেবতা তথা আদিত্যের অষ্টমজন হলেন মার্তণ্ড৷ দেবী অদিতির সন্তান হওয়ায় তিনি কনিষ্ট বা অষ্টম আদিত্য নামে পরিচিত৷ মার্তণ্ড শব্দটির অক্ষর বিশ্লেষণ করলে বোঝা যায় যে এটি মৃত শব্দের রূপ ভেদ থেকে এসেছে৷ মৃত শব্দে মার্ত রূপ ভেদের অর্থ মৃৃত্যু সম্বন্ধীয়, যা অতীত ঘটিত হয়েছিলো এমন৷ আবার অণ্ড অর্থ ডিম্ব বা পাখি৷ আবার কুসুম অর্থে অণ্ড ব্যবহৃত হয়, একইভাবে সূর্যের মৃৃদু বা কমে আসা আভাকেও কুসুম আভা বলা হয়ে থাকে৷ অর্থাৎ মার্তণ্ড শব্দের বিশ্লেষিত অর্থ দাঁড়ায় মৃত সূর্য বা দিগন্তের দিকে অস্তমিত সূর্য৷ ঋগ্বেদের দশম অধ্যায়ে বর্ণিত রয়েছে যে, অদিতির যথাক্রমে আটটি সন্তান রয়েছে যারা তারই দেহোদ্ভুত৷ সাত সন্তানকে নিয়ে তিনি দেবতাদের দর্শন করতে যান ও মার্তণ্ডকে দূরে নিক্ষেপ করেন৷ সাত সন্তানকে সঙ্গে নিয়ে অদিতি যৌবন দর্শনে অগ্রসর হন৷ তিনি মার্তণ্ডকে নিয়ে জীবন ও বসন্তের দিক অগ্রসর হলে তিনি আবার মৃৃত্যুমুখযাত্রী হয়ে পড়েন৷ অদিতি যৌবনকালে সাত সন্তানের মাতা ছিলেন এবং পরবর্তীকালে তার মার্তণ্ড নামে একটি পুত্রসন্তান জন্মলাভ করে৷ যদিও ঋগ্বেদের একাধিক স্তবমন্ত্রে তাকে অন্যান্য আদিত্যের মতোই সূর্যের একটি রূপ বলেই চিহ্নিত করা হয়েছে৷ কিন্তু উপর্যুক্ত মন্ত্র অনুসারে বোঝা যায় যে অদিতি তার কনিষ্ঠ পুত্রকে ত্যাগ করেছিলেন৷ তৈত্তিরীয় আরণ্যকের শ্লোক থেকে পাওয়া যায় যে, তৎ পরা মার্তণ্ডং আ অভরত অর্থাৎ তিনি মার্তণ্ডকে জীবন ও মৃত্যুর মাঝখানে রাখলেন৷ এরপর আরণ্যকে অন্যান্য আটজন সন্তানের নাম দেওয়া রয়েছে কিছুটা অভাবে; মিত্র, বরুণ, ধাত্রী, আর্যমন, অংশু, ভগ, ইন্দ্র এবং বিবস্বত৷ কিন্তু এ সম্পর্কে বিস্তারিত আর বিশেষ কিছু নেই, এমন কি এই আটটি নামের মধ্যে মার্তণ্ডের অপর নাম কোনটি তার উল্লেখও নেই৷ বেদ পরবর্তী যুগে যখন দিত্য সংখ্যা আট থেকে বৃদ্ধি পেয়ে বারোতে উত্তীর্ণ হয় তখন মূলত বিবস্বত নামটির বহুল ব্যবহার মেলে৷ বিবরণ অনুসারে মার্তণ্ড এবং বিবস্বত ছিলো একে অপরের পরিপূরক হয়তো বা একই দেবতার নামভেদ৷ মার্তণ্ড সূর্য মন্দিরটি জম্মু কাশ্মীরের অনন্তনাগ জেলাতে অবস্থিত এবং এটি মার্তণ্ডদেবকে উদ্দেশ্য করে নির্মিত৷ বর্তমানে এই একমাত্র মার্তণ্ড মন্দিরটিতে বহির্শত্রুর বারংবার আক্রমনে উহার ভগ্নদশা হয়েছে৷ ভগ্নদশায় মার্তণ্ড মন্দিরে এখন পূর্বের মতো আর কোনো পূজা-উৎসর্গও করা হয় না৷ Arctic Home in the Vedas, B G Tilak Chapter-10, Verse -72, The Hymns of the Rigveda, translated by Ralph T. H. Griffith The Taittirîya Aranyaka, I, 13, 2-3
গাজনার বিল

গাজনার বিল বা বিল গাজনা পাবনা জেলার সুজানগর উপজেলার বৃহত্তম বিল। বিলটি ১৬ টি ছোট-বড় বিলের সমন্বয়ে তৈরি হয়েছে। এটি সুজানগর উপজেলার প্রায় মাঝখানে অবস্থিত। পাবনা জেলার সুজানগর উপজেলার অর্থনৈতিক উন্নয়ন অনেকাংশ এই বিলের উপর নির্ভর করে। সুজানগর উপজেলার ১০ টি ইউনিয়নের সাথেই বিলটি সংযুক্ত রয়েছে। গাজনার বিলের পানির প্রধান উৎস যমুনা নদী, পদ্মা নদী ও চলন বিল। গাজনার বিল ও পদ্মা নদীর সংযোগ কেন্দ্র হিসেবে রয়েছে "বাদাই সুইচ গেইট" নামে একটি সুইচ গেইট রয়েছে। সুইচ গেইটটি বাঁধেরহাট-সুজানগর সড়কের (মুজিব বাঁধ বলে পরিচিত) সাগরকান্দি গ্রামে বাদাই নদের উপরে অবস্থিত। ১৯৭২ সালের ফেব্রুয়ারি মাসে পাবনা জেলাকে বন্যামুক্ত ও গাজনার বিলের কৃষি উৎপাদন বৃদ্ধি করতে বেড়ার নগরবাড়িতে ১৫৮ কিলোমিটার দীর্ঘ ‘মুজিব বাঁধ’ নির্মাণ করা হয়। ২০১০ সালে বিলের ঐতিহ্য ফেরাতে ৪১৩ কোটি টাকা ব্যয়ে বহুমুখী উন্নয়ন প্রকল্প গ্রহণ করা হয়। এই প্রকল্পের আওতায় সারা বছর বিলে পানি ধরে রাখতে ছোট ছোট সংযোগ খাল তৈরি করা হয়। সুজানগর উপজেলার আত্রাই ও পদ্মা নদীর সংযোগে সৃষ্ট এ বিল গাজনা (গ-হস্তী বলেও পরিচিত) উপজেলার সবগুলো ইউনিয়ন জুড়ে বিস্তৃত। বিলের পূর্ব পাশে রানীনগর ইউনিয়ন, পশ্চিম পাশে মানিকহাট ইউনিয়নের বোনকোলা, উলাট, খয়রান সহ কিছু গ্রাম স্পর্শ করেছে। গাজনার বিলের এক পাশে রয়েছে বোনকোলা গ্রাম, এক পাশে রয়েছে হাটখালি ইউনিয়ন, এক পাশে রয়েছে চরগোবিন্দপুর ও আরেক পাশে খয়রান-গাবগাছি। এই চারটি স্থানের মাঝেই গাজনার বিল অবস্থিত। গাজনার বিলের আয়তন প্রায় ১২ বর্গ মাইল বা ৩১০০ হেক্টর বা ৩১ বর্গকিলোমিটার। তবে এই বিলের সব মিলিয়ে পানি না আসা অংশসহকারে আবাদি জমির পরিমান প্রায় ১০,০০০ হেক্টর। এইসব জমিতে পাট, পিঁঁয়াজ ও বিভিন্ন জাতের ধান ও মাছের চাষ প্রভৃতি উৎপাদন হয়ে থাকে। এই বিলের ৯,০০০ হেক্টর জমিতে পিয়াজ উৎপন্ন হয়ে থাকে। এই বিলের সৌন্দর্যে মুগ্ধ হয়ে প্রতি বছর বহু পর্যটক ভ্রমণ করে থাকে। গাজনার বিলের মধ্যে খয়রান ব্রিজ নামক স্থানে বহু মানুষের সমাগম ঘটে থাকে। বিশেষ করে ঈদ ও বিশেষ ছুটির দিনে এখানে পর্যটকের সংখ্যা দ্রুত বাড়তে থাকে। "কচুরিপানায় ভরা গাজনা বিল"। Jugantor (ইংরেজি ভাষায়)। সংগ্রহের তারিখ ২০২২-০৪-২৭।  "পাবনার গাজনার বিল ভাসছে বন্যায়"। প্রথম আলো। সংগ্রহের তারিখ ২০১৯-০৯-০৮।  Superadmin। "গাজনার বিলের ক্যানালেও পানি নেই"। www.dailykaratoa.com (ইংরেজি ভাষায়)। সংগ্রহের তারিখ ২০২২-০৪-২৭। [স্থায়ীভাবে অকার্যকর সংযোগ] "প্রাণ ফেরেনি পাবনার গাজনার বিলে"। SAMAKAL (ইংরেজি ভাষায়)। ২০২২-০৪-২৭ তারিখে মূল থেকে আর্কাইভ করা। সংগ্রহের তারিখ ২০২২-০৪-২৭।  "কচুরিপানায় ছেয়ে গেছে গাজনার বিল, দূষিত হচ্ছে পানি"। NTV Online (ইংরেজি ভাষায়)। ২০২১-১০-২৪। সংগ্রহের তারিখ ২০২২-০৪-২৭।  "পাবনার গাজনার বিলে হঠাৎ বন্যায় কৃষকের সর্বনাশ"। প্রথম আলো। সংগ্রহের তারিখ ২০১৯-০৯-০৮।  "শুকিয়ে যাওয়া গাজনার বিলে পেঁয়াজ চাষ"। দৈনিক ইত্তেফাক। সংগ্রহের তারিখ ২০২২-০৪-২৭।  "গাজনার বিলে মাছের পরিবর্তে ধান চাষ!"। দৈনিক ইত্তেফাক। সংগ্রহের তারিখ ২০২২-০৪-২৭।  "সুজানগরে গাজনার বিলে পর্যটকদের ভিড়"। দৈনিক ইত্তেফাক। ২০২১-০৮-২২। সংগ্রহের তারিখ ২০২২-০৪-২৭।  "খয়রান ব্রিজ, পাবনা"। সরকারি বাতায়ন। ২৭ এপ্রিল ২০২২।
এআরওয়াই মিউজিক

এআরওয়াই মিউজিক (উর্দু: এআরওয়াই - میوزک‎‎) (পূর্বে দি মিউজিক নামে পরিচিত ছিল) হচ্ছে একটি পাকিস্তানি পরিশোধযোগ্য টেলিভিশন সঙ্গীত চ্যানেল, যেটি ২০০৩ সালে সালমান ইকবাল কর্তৃক প্রতিষ্ঠা করা হয়। এটি এআরওয়াই ডিজিটাল নেটওয়ার্কের একটি অংশ। চ্যানেলটি মূলতঃ পপ, রক, ভাঙড়া, শাস্ত্রীয় এবং লোকগীতিসহ বিভিন্ন ঘরানার সংগীত পরিবেশন করে থাকে। এছাড়াও এটি ইন্টারেক্টিভ শো, সেলিব্রিটিদের সাক্ষাৎকার, কৌতুকানুষ্ঠান, থিম শো, অ্যানিমেশন এবং লাইভ কনসার্ট প্রচার করে থাকে। চ্যানেলটির দীর্ঘতম চলমান অনুষ্ঠানের মধ্যে রয়েছে উইকার আলীর উপস্থাপনায় আন্তর্জাতিক সঙ্গীত বিষয়ক অনুষ্ঠান, যেটি ইংরেজি ও পশতু উভয় ভাষায় পরিচালিত হয়ে থাকে।এআরওয়াই মিউজিক প্রথম সরাসরি লিঙ্ক-আপ অর্জনকারী প্রথম স্যাটেলাইট চ্যানেলগুলির মধ্যে একটি, যেটি লন্ডন, যুক্তরাজ্য, মার্কিন যুক্তরাষ্ট্র, পাকিস্তান, ভারত, বাংলাদেশ, শ্রীলঙ্কা, আফগানিস্তান এবং দুবাই ষ্টুডিও থেকে পরিচালিত হয়ে থাকে। এআরওয়াই মিউজিকের নিম্নলিখিত অনুষ্ঠানমালা সম্প্রচার করে থাকে: বিংগো উইথ এনাসি কেলাহলিক লাইভ গুরু-হো-জা-শুরু মেড ইন পাকিস্তান উইথ মাদিহা লিভিং অন দ্যা এজ সিংগিং উইথ ওভাইজ সিংস্টার সাজ্জাদ বিল্লা সালাম-ই-ইশাক ভিডিও অন ট্রায়াল "About ARY Music"। Awaz Fun। ১৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৪।  "Profile of ARY Musik"। tv.com.pk। ১৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৪।  "ARY Music programs schedule"। Official website। ১৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৪।  "Sajid Billa Hosts Sajid Billa DVD On ARY Musik"। AwamiWeb। ১৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৪।  দাপ্তরিক ওয়েবসাইট
গোত্র (২০১৯-এর চলচ্চিত্র)

এই নিবন্ধটি ২০১৯ সালের বাংলা চলচ্চিত্র সম্পর্কে। বংশ বা গোষ্ঠী যে গোত্রকে বোঝায়, সেটির জন্য, গোত্র দেখুন। গোত্র একটি ২০১৯ সালের ভারতীয় বাংলা চলচ্চিত্র। ছবিটি শিবপ্রসাদ মুখোপাধ্যায় এবং নন্দিতা রায় দ্বারা পরিচালিত ও প্রযোজিত। নাইজেল আক্কারা, অম্বরীশ ভট্টাচার্য, সাহেব চট্টোপাধ্যায়, মনালি দে এবং আনুশুয়া মজুমদার অভিনীত ছবিটি মা-ছেলের সম্পর্কের সার্থকতা আবিষ্কার করে। ছবিটি ২৩ আগস্ট ২০১৯ সালে মুক্তি পায়। একনিষ্ঠ বৈষ্ণব মুক্তি দেবী, গোবিন্দ ধাম নামে একটি পুরোনো প্রাসাদের মধ্যে বসবাস করেন; তার পুত্র অনির্বাণ বিদেশে বসবাস করে। তারেক আলী হলেন প্রাক্তন আসামি, যিনি নিজেকে নতুন ভাবে ও জীবন পুনরায় শুরু করার চেষ্টা করছেন। তাকে প্রাসাদের তত্ত্বাবধায়ক হিসাবে মুক্তি দেবী নিয়োগ করেন। এরপরে মুক্তি দেবী ও তারেকের মধ্যে মা-ছেলের সম্পর্ক গড়ে উঠতে শুরু করে, যদিও তারেকের মুসলিম পরিচয় সম্পর্কে অবগত নন মুক্তি দেবী। সেই যুগের অন্তর্নিহিত সামাজিক সমস্যাগুলি চিত্রিত হয়েছে ছবিতে। নাইজেল আক্কারা; তারেক আলী হিসাবে অম্বরীশ ভট্টাচার্য; পুরোহিত হিসাবে সাহেব চট্টোপাধ্যায়,; মুক্তি দেবীর পুত্র, অনির্বাণ হিসাবে মনালি দে; ঝুমার চরিত্রে আনশুয়া মজুমদার; মুক্তি দেবী হিসাবে বাদশা মৈত্র; পুলিশ পরিদর্শক হিসাবে খরাজ মুখোপাধ্যায়; একজন রিয়েল এস্টেট প্রবর্তক হিসাবে ২ জুলাই ২০১৯ সালে ছবিটির আনুষ্ঠানিক টিজারটি উইন্ডোজ প্রোডাকশন দ্বারা প্রকাশ করা হয়।. ছবিটির দ্বিতীয় অফিসিয়াল টিজার ১৭ জুলাই ২০১৯ সালে উইন্ডোজ প্রোডাকশন দ্বারা প্রকাশিত হয়। ছবিটির অফিশিয়াল ট্রেলারটি উইন্ডোজ প্রোডাকশন দ্বারা ২৬ জুলাই ২০১৯ সালে উন্মোচন করা হয়। এটি প্রেক্ষাগৃহে ২৩ আগস্ট ২০১৯ সালে মুক্তি পায়। নিজের গানের কথায় সঙ্গীতে (সাউন্ডট্র্যাক) সুর করেছেন অনিন্দ্য চট্টোপাধ্যায়। "রঙ্গবতী" গানটি ওড়িয়া গান 'রঙ্গবতী' দ্বারা অনুপ্রাণিত। ওড়িয়া গানটি মিত্রভানু গাঁটিয়া'র রচিত ও গানে সুর প্রদান করেছেন প্রভুদত্ত প্রধান। "Film fraternity going gaga over 'Gotro's touching story - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৮-২৬।  Sarkar, Roushni। "Gotro review: Predictable but entertaining film that promotes communal harmony"। Cinestaan। ২০১৯-০৮-২৬ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৬।  "GOTRO - TEASER - NANDITA - SHIBOPROSAD - ANASHUA - NIGEL - MANALI - NEW BENGALI FILM 2019"। YouTube। Windows Production। ২ জুলাই ২০১৯।  "GOTRO - TEASER 2 - NIGEL - NANDITA - SHIBOPROSAD - ANASHUA - MANALI - NEW BENGALI FILM"। YouTube। Windows Production। ১৭ জুলাই ২০১৯।  "GOTRO - TRAILER - NANDITA - SHIBOPROSAD - ANASHUA - NIGEL - MANALI - NEW BENGALI FILM 2019"। YouTube। Windows Production। ২৬ জুলাই ২০১৯।  "Gotro Movie Review"। The Times of India। ২৩ আগস্ট ২০১৯।  ইন্টারনেট মুভি ডেটাবেজে গোত্র (ইংরেজি)
সাধুবাবার লাঠি

সাধুবাবার লাঠি একটি বাংলা হাস্যরসাত্বক চলচ্চিত্র যার পরিচালক সংগীতা ব্যানার্জী। এটি শীর্ষেন্দু মুখোপাধ্যায়ের শিশুদের উপন্যাস সাধুবাবার লাঠি অনুসারে এ ভি প্রোডাকসন্স দ্বারা নির্মিত ও ২১ নভেম্বর ২০০৮ সালে প্রকাশিত। গ্রামের সরল ছেলে নবীনের কাছে একটি লাঠি দিয়ে যান তার কাকা। সেটির মধ্যে অলৌকিক কিছু ক্ষমতা আছে, কারণ লাঠিটি কোনো এক সাধুবাবার। গ্রামের চোর নিমাই জানতে পারে নবীন টাকা নিয়ে নির্জন মাঠের মধ্যে দিয়ে রাত্রে ফিরবে। নিমাই ডাকাতদলকে এই কথা জানালে তারা দলবলসহ চড়াও হয় নবীনের ওপর। নবীন কে উদ্ধার করতে এসে তার দুই বন্ধু জগাই আর মাধাই দেখে নবীন একাকী যুদ্ধ করে হঠিয়ে দেয় ডাকাতদলকে। আসলে সাধুবাবার অলৌকিক ক্ষমতাসম্পন্ন লাঠিটাই নবীনকে দিয়ে এই কাজ করিয়েছে। এই খবর চারিদিকে চাউর হয়ে যায়। সকলেই চায় লাঠিটা হস্তগত করতে। নিমাই চোর শেষ পর্যন্ত লাঠিটি চুরি করে নিলেও তার ব্যবহার করতে পারেনা কারণ সেটা খারাপ উদ্দেশ্যে ব্যবহার করা যায়না। সাধুবাবার লাঠি নিয়ে বিভিন্ন দল নিজেদের মধ্যে ঝগড়া ও মারামারিতে জড়িয়ে নিজেরাই ঘায়েল হয়। নবীন আবার লাঠিটি ফিরে পায় এবং তা পুঁতে দেয় সাধুবাবার কবরের ওপর। রমাপ্রসাদ বণিক কালি ব্যানার্জী দোলনা বন্দ্যোপাধ্যায় মৃনাল মুখোপাধ্যায় কল্যাণ চট্টোপাধ্যায় মনওয়ার আফতাব দীপশিখা বসু "সাধুবাবার লাঠি শীর্ষেন্দু মুখোপাধ্যায়"। সংগ্রহের তারিখ ৮ সেপ্টেম্বর ২০১৯। [স্থায়ীভাবে অকার্যকর সংযোগ] "Sadhu Babar Lathi Movie Review {1/5}: Critic Review of Sadhu Babar Lathi by Times of India"।
ব্লু ভেলভেট (চলচ্চিত্র)

ব্লু ভেলভেট (ইংরেজি ভাষায়: Blue Velvet) ডেভিড লিঞ্চ পরিচালিত রহস্য চলচ্চিত্র যা ১৯৮৬ সালে মুক্তি পায়। এতে নয়ার চলচ্চিত্র এবং পরাবাস্তববাদ এর কিছু উপাদান প্রদর্শিত হয়েছে। সিনেমার নাম রাখা হয়েছে ১৯৬৩ সালের একটি গানের নামানুসারে। ববি ভিন্টন এর সে গানটিরও নাম ছিল ব্লু ভেলভেট। উল্লেখ্য এই সিনেমার বেশ কয়েকটি মূহুর্তে এই গান গাইতে দেখা যায়। সিনেমাটি সমালোচকদের কাছে বিপুল প্রশসা অর্জন করে। কিন্তু প্রথমদিকে অনেকেই নেতিবাচক মনোভাব পোষণ করেছিলেন যার কারণে বক্স অফিসে খুব বেশি হিট করতে পারেনি। এই সিনেমা করেই ডেভিড লিঞ্চ দ্বিতীয় বারের মত সেরা পরিচালক হিসেবে অস্কার মনোনয়ন লাভ করেন। এর আরেকটি বিশেষত্ব হচ্ছে, এই সিনেমার মাধ্যমেই ডেনিস হপার এর ক্যারিয়ার পুনরুজ্জীবিত হয়। এটা করার আগে লিঞ্চ ১৯৮৪ সালে বিজ্ঞান কল্পকাহিনীমূলক সিনেমা ডিউন নির্মাণ করেন। ডিউন ছিল সমালোচক ও দর্শক সবার কাছেই ফ্লপ। তাই এর পর লিঞ্চ তার পূর্ভের স্টাইলে ফিরে যাওয়ার চেষ্টা করেন। তার প্রথম সিনেমা ইরেজারহেড এ যে ব্যক্তিগত গল্প ও পরাবাস্তববাদের বিষয় ছিল তা আবার ফিরিয়ে আনেন। তারপরও এই সিনেমা তৈরি করতে গিয়ে তাকে কাঠখড় পোড়াতে হয়। কারণ প্রথম দিকে অনেক স্টুডিওই এর নৃশংস যৌন দৃশ্য ও আপত্তিকর ভাষার ব্যবহারকে মেনে নিতে পারেনি। মুক্তির পর ডেভিড লিঞ্চ আবার মূলধারায় ফিরে আসতে পেরেছেন। এর মাধ্যমে নব্য নয়ার জনরে যুগান্তকারী উদাহরণ সৃষ্টি করেছেন। ব্লু ভেলভেট কাল্ট ক্লাসিক হিসেবে প্রতিষ্ঠা পেয়েছে। কলেজের ছাত্র জেফ্রি বুমন্ট তার বাড়ির পেছনের মাঠে মানুষের কান খুঁজে পায়। প্রথমে পুলিশের গোয়েন্দা কর্মকর্তার কাছে গেলেও পরবর্তীকালে সে নিজে অনুসন্ধান চালিয়ে যাবার সিদ্ধান্ত নেয়। এই অনুসন্ধানের কাজে তাকে সহায়তা করে শহরের গোয়েন্দা লেফটেন্যান্ট জন উইলিয়াম্‌সের মেয়ে হাই স্কুল পড়ুয়া স্যান্ডি উইলিয়াম্‌স। স্যান্ডি তার বাবার কাছ থেকে পাওয়া একটি তথ্য বুমন্টকে জানায়। অনুসন্ধান করতে গিয়ে বুমন্ট একটি আন্ডারওয়ার্ল্ড অপরাধ চক্রের অনেক কিছু জেনে যায়। এই অপরাধ জগতের বস ফ্র্যাংক বুথ খুন, ধর্ষণ, ডাকাতি সহ বিভিন্ন অপরাধের সাথে জড়িত; একই সাথে সে চিত্তবিকারগ্রস্ত। জড়িয়ে পড়ার মধ্য দিয়ে বুমন্টও কিছুটা ইক্ষণকাম এর আশ্রয় নিতে বাধ্য হয়। বুথের হাতে ধর্ষিত ডরোথি ভ্যালেন্স-কে নিরাপত্তা দিতে গিয়ে বুমন্টের জীবনও সংকটপূর্ণ হয়ে উঠে। কাইল ম্যাকলাকল্যাণ - জেফ্রি বুমন্ট ইসাবেলা রোসেলিনি - ডরোথি ভ্যালেন্স ডেনিস হপার - ফ্রাংক বুথ লরা ডার্ন - স্যান্ডি উইলিয়াম্‌স হোপ ল্যাং - মিসেস উইলিয়ামস ডিন স্টকওয়েল - বেন জর্জ ডিকারসন - গোয়েন্দা জন উইলিয়ামস প্রিসিলা পয়েন্টার - মিসেস বিউমন্ট ফ্রান্সেস বে - আন্ট বারবারা জ্যাক হার্ভি - টম বিউমন্ট কেন স্টভিৎজ - মাইক ব্র্যাড ডরিফ - রেমন্ড জ্যাক ন্যান্স - পল জে. মাইকেল হান্টার - হান্টার ডিক গ্রিন - ডন ভ্যালেন্স ফ্রেড পিকলার - ইয়েলো ম্যান উইকিউক্তিতে ব্লু ভেলভেট (চলচ্চিত্র) সম্পর্কিত উক্তির সংকলন রয়েছে। LynchNet - Blue Velvet Blue Velvet[স্থায়ীভাবে অকার্যকর সংযোগ] at Allmovie Blue Velvet Mysteries: two part search for the film's deleted scenes ইন্টারনেট মুভি ডেটাবেজে ব্লু ভেলভেট (ইংরেজি) রটেন টম্যাটোসে ব্লু ভেলভেট (ইংরেজি)
২০১৮ দক্ষিণ আফ্রিকা মহিলা ক্রিকেট দলের ইংল্যান্ড সফর

দক্ষিণ আফ্রিকা জাতীয় মহিলা ক্রিকেট দল ২০১৮ সালের জুনে ইংল্যান্ড মহিলা ক্রিকেট দল-এর সাথে খেলতে ইংল্যান্ড সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক খেলা। যা ছিল ২০১৭–২০ আইসিসি মহিলা চ্যাম্পিয়নশিপ প্রতিযোগিতার অংশ। ২০১৭ মহিলা ক্রিকেট বিশ্বকাপ জয়ের পর এটি ছিল ইংল্যান্ডের প্রথম দেশের মাটিতে সিরিজ। উক্ত ডব্লিউওডিআই সিরিজের পর উভয় দল ২০১৮ ইংল্যান্ড মহিলা ত্রি-দেশীয় সিরিজ খেলে, তৃতীয় দল হিসাবে যোগ দেয় নিউজিল্যান্ড জাতীয় মহিলা ক্রিকেট দল। ইংল্যান্ড মহিলা দল ডব্লিউওডিআই সিরিজটিতে ২-১ এ জয়লাভ করে। ক্যাথরিন ক্রসকে সিরিজের শেষ ও ফাইনাল খেলার জন্য ইংল্যান্ড স্কোয়াডে ডাকা হয়েছিল। ইংল্যান্ড মহিলা দল টসে জিতে ব্যাটিংয়ের সিদ্ধান্ত নেয়। স্টেসি লাকাই (দক্ষিণ আফ্রিকা) তার মহিলাদের ওডিআই অভিষেক হয়। ২০০৩ এর পর ইংল্যান্ডে এটা ছিল দক্ষিণ আফ্রিকার প্রথম জয়। পয়েন্ট: দক্ষিণ আফ্রিকা মহিলা ২, ইংল্যান্ড মহিলা ০। দক্ষিণ আফ্রিকা মহিলা দল টসে জিতে ফিল্ডিংয়ের সিদ্ধান্ত নেয়। এটি ছিল প্রথম মহিলা আন্তর্জাতিক ক্রিকেট ম্যাচ যেখানে খেলোয়াড়গণ তিনটি সেঞ্চুরী পায়। পয়েন্ট: দক্ষিণ আফ্রিকা মহিলা ০, ইংল্যান্ড মহিলা ২। দক্ষিণ আফ্রিকা মহিলা দল টসে জিতে ব্যাটিংয়ের সিদ্ধান্ত নেয়। নাতালি সিভার (ইংল্যান্ড) তার ৫০তম মহিলা ওডিআই খেলে। পয়েন্ট: দক্ষিণ আফ্রিকা মহিলা ০, ইংল্যান্ড মহিলা ২। "England women to host South Africa, New Zealand in 2018"। ESPN Cricinfo। সংগ্রহের তারিখ ১৬ নভেম্বর ২০১৭।  "England confirm 2018 fixtures"। England and Wales Cricket Board। সংগ্রহের তারিখ ১৬ নভেম্বর ২০১৭।  "England take on South Africa in first series at home since World Cup triumph"। International Cricket Council। সংগ্রহের তারিখ ৭ জুন ২০১৮।  "England v South Africa: Hosts secure series win with emphatic Canterbury victory"। BBC Sport। সংগ্রহের তারিখ ১৫ জুন ২০১৮।  "Alex Hartley dropped; Sarah Taylor and ক্যাথারিন ব্রন্ট return for England"। ESPN Cricinfo। সংগ্রহের তারিখ ৪ জুন ২০১৮।  "South Africa drop Trisha Chetty for limited-ওভার tour of England"। International Cricket Council। সংগ্রহের তারিখ ২১ মে ২০১৮।  "England Add Kate Cross To Final ODI Squad"। Cricket World। সংগ্রহের তারিখ ১৩ জুন ২০১৮।  "Proteas women go 1-0 up in England"। Cricket South Africa। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১০ জুন ২০১৮।  "England beat South Africa to level women's ODI series – as it happened"। The Guardian। সংগ্রহের তারিখ ১৫ জুন ২০১৮।  "Sciver Set For Landmark England Appearance"। Surrey County Cricket Club (Kia Oval)। ১৫ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৮।
মালয়েশিয়ান ক্রিকেট অ্যাসোসিয়েশন

মালয়েশিয়ান ক্রিকেট অ্যাসোসিয়েশন হচ্ছে মালয়েশিয়ায় ক্রিকেট খেলা পরিচালনাকারী কর্মকর্তা পর্ষদের একটি অফিসিয়াল সংস্থা। তার বর্তমান সদর দপ্তর রয়েছে কুয়ালালামপুর, মালয়েশিয়ায়। মালয়েশিয়ার ক্রিকেট অ্যাসোসিয়েশন হচ্ছে আন্তর্জাতিক ক্রিকেট কাউন্সিলে মালয়েশিয়ার প্রতিনিধিত্বকারী একটি সংস্থা। সংস্থাটি ১৯৬৭ সাল থেকে আইসিসির সহযোগী সদস্য। ১৯৮৩ সাল থেকে সংস্থাটি এশিয়ান ক্রিকেট কাউন্সিলেরও সদস্য। Asian cricket council History of Malaysian cricket association ওয়েব্যাক মেশিনে আর্কাইভকৃত ৮ জুন ২০১৯ তারিখে "Malaysian Cricket Association"। আন্তর্জাতিক ক্রিকেট কাউন্সিল। ৩১ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৯।  "MALAYSIA"। www.asiancricket.org। সংগ্রহের তারিখ ২০১৯-০৯-০৮।  মালয়েশিয়ান ক্রিকেট অ্যাসোসিয়েশনের অফিসিয়াল সাইট আইসিসি ওয়েব্যাক মেশিনে আর্কাইভকৃত ৩১ জুলাই ২০১৯ তারিখে
মিতিন মাসি (চলচ্চিত্র)

মিতিনমাসি হল একটি প্রকাশিতব্য বাংলা রহস্য চলচ্চিত্র যার পরিচালক অরিন্দম শীল ও প্রযোজক ক্যামেলিয়া প্রযোজনা সংস্থা। লেখিকা সুচিত্রা ভট্টাচার্যের কাহিনী হাতে মাত্র তিনটে দিন অনুসারে এই চলচ্চিত্রে মিতিন মাসি'র ভূমিকায় অভিনয় করেছেন কোয়েল মল্লিক। ২০১৯ সালের দুর্গাপুজা উপলক্ষ্যে ২ অক্টোবর চলচ্চিত্রটি মুক্তি পায়। ছবিটির চিত্রনাট্য লিখেছেন পদ্মনাভ দাশগুপ্ত ও সঙ্গীত পরিচালনা করেছেন বিক্রম ঘোষ। কোয়েল মল্লিক - মিতিন মাসি জুন মালিয়া শুভ্রজিত দত্ত - পার্থ রিয়া বণিক - টুপুর অরুণিমা ঘোষ বিনয় পাঠক স্নেহা চট্টোপাধ্যায় "মিতিন মাসি আমার এসভিএফ-কে জবাব"। সংবাদ প্রতিদিন। ২৫ নভেম্বর ২০১৯। সংগ্রহের তারিখ ২৫ নভেম্বর ২০১৯।  "পুজোর স্কোরকার্ড: লড়াইয়ে টলিউডের ৪ ছবি, কে এগিয়ে প্রতিযোগিতায়?"। আনন্দবাজার পত্রিকা। ১০ অক্টোবর ২০১৯। সংগ্রহের তারিখ ১০ অক্টোবর ২০১৯।  "'মিতিন মাসি' রূপে হাজির হলেন কোয়েল"। Zee24Ghanta.com (ইংরেজি ভাষায়)। ২০১৯-০৬-২৭। সংগ্রহের তারিখ ২০১৯-০৯-০৮।  BanglaNews24.com। "'মিতিন মাসি' হচ্ছেন কোয়েল মল্লিক"। banglanews24.com (ইংরেজি ভাষায়)। সংগ্রহের তারিখ ২০১৯-০৯-০৮।  "'মিতিন মাসি'-র লুকে প্রস্তুত কোয়েল"। Indian Express Bangla। ২০১৯-০৬-২৬। সংগ্রহের তারিখ ২০১৯-০৯-০৮।
বাগেরহাট পৌরসভা

বাগেরহাট পৌরসভা বাংলাদেশের খুলনা বিভাগের বাগেরহাট জেলার একটি স্বায়ত্তশাসিত স্থানীয় সরকার সংস্থা। এ পৌরসভাটি বাগেরহাট শহরের উন্নয়নমূলক কাজ ও পৌরসেবা প্রদান করে থাকে।